על יריד ה"דרס קוד", שמצדיע לאופנה ישראלית, ודאי כבר יצא לכם לשמוע. בכל זאת, הוא כבר עשור חלק מהנוף בתעשיית האופנה המקומית. אך אם במקרה לא שמעתם, זו הזדמנות מצוינת לתת במה ליריד האופנה הוותיק שמתקיים מידי שנה ומארח שורה של מעצבים מקומיים, בעיקר בכדי לחשוף אותם לקהל הישראלי.
השנה יארח היריד כ-50 מעצבי אופנה ואקססוריז ישראליים - חדשים לצד ותיקים. כולם יציגו את קולקציות הקיץ שלהם בהנחות שבין 10% ל-30%, לצד פריטים מעונות קודמות בהנחה שווה במיוחד של עד 70%. כמו כן, במסגרת חגיגות העשור תתקיים סדרת הרצאות בתחומים שונים כמו אופנה, בריאות ולייף סטייל.
היריד יתקיים בסוף השבוע הקרוב, 23-25 במאי, דובנוב 8 תל אביב.
מחיר כניסה 15 שקלים, מחיר כניסה להרצאה 80 שקלים.